Í kvöld tekur í gildi útgöngubann í Lettlandi frá 8 á kvöldin til fimm á morgnana, bannið gildir til 15. nóvember. Þetta er gert til að minnka álagið á heilbrigðiskerfið en kórónuveirusmitum hefur fjölgað mikið síðustu daga. Íslendingur sem býr í Lettlandi segir ástandið alvarlegt.
Á sama tíma og slakað hefur verið á sóttvarnarreglum á Norðurlöndum er staðan í Eystrasaltslöndunum önnur. Smitum hefur fjölgað í Eistlandi, Litháen og í Lettlandi.
Ástandið hér er í Lettlandi vegna Kóvid er alvarlegt og hér hefur smitum fjölgað undanfarnar vikur og mánuði mjög hratt.
Segir Sveinn Helgason býr í Riga, höfuðborg Lettlands.
Allar verslanir eru lokaðar nema þær sem eru taldar selja nauðsynjavörur, matvöruverslanir, apótek og fleira. Matvöruverslanir opnaðar til klukkan frá sex á morgnana til sjö á kvöldin. Tölurnar í síðustu viku voru þannig að það voru hátt í um þrjú þúsund að smitast og síðan lækkaði þetta aðeins i gær þá voru færri sem voru prófaðir þannig að skólar hér eru lokaðir sem stendur, grunnskólar og leikskólar opnir og fjarkennsla í háskólum. Þannig að ástandið er mjög slæmt og stjórnvöld hafa ákveðið að spyrna við fótum.
En þetta er mikill viðsnúningur á ekki löngum tíma því að í sumar voru innan við 50 smit á dag.
Lettland var grænt áður en ég flutti hingað. Þegar ég var hér á ferðinni í byrjun ágúst. En síðan hefur allt farið á verri veg og ein helsta skýringin er að hér hefur bólusetningarhlutfall verið of lágt, ég held að það sé að skríða í 60 prósent.
Þær aðgerðir sem gripið hefur verið til hafa ekki dugað.
Það hefur ekki dugað nægilega til. Auðvitað gerist það þegar mjög margir eru óbólusettir að þá verða einfaldlega fleiri veikir og láta lífið. Tölurnar hafa verið þannig að ca um 25 hafa verið að látast á dag og heildartala látinna hér vegna kóvíd hér í Lettlandi er rétt komin yfir þrjú þúsund manns.
Kórónuveirufaraldurinn geisar af fullum þunga í Eystrasaltslöndunum. Í kvöld tekur gildi útgöngubann í Lettlandi sem gildir til 15. nóvember. Í sumar greindust innan við 50 smit á dag í landinu en eru núna um þrjú þúsund.